**INDOKLÁS**

Általános indoklás

Előterjesztés Ebes Községi Önkormányzat Képviselő-testületének a házasságkötési eljárás egyes szabályairól és díjairól szóló 21/2017. (VIII.18.) Ör. számú rendelete tartalmazza a házasságkötés díjait. A KSH adatai szerint Hajdú-Bihar megyében 2018-ban 3, 2019 első félévében 7%-kal nőtt a házasságkötések száma az előző év azonos időszakához viszonyítva. Ez az örömteli növekedés az Ebesi Polgármesteri Hivatalban a megyei átlagnál is dinamikusabb volt, 2017-ben 38, 2018-ban 42, 2019-ben a módosító javaslat elkészítésének időpontjáig 43 házasságkötésre került sor, és még további négy várható ebben az évben. Növekszik az anyakönyvvezetők leterheltsége, illetve a Házasságkötő terem igénybevétele is. A jelenlegi magas színvonal fenntartásához, illetve a növekvő anyakönyvvezetői munkateher ellensúlyozásához szükséges felülvizsgálni a jelenleg alkalmazott díjakat.

Az. 1. §-hoz

A módosítás értelmében az anyakönyvvezető helyiségében továbbra is ingyenesen biztosítja a Hivatal a házasságkötés lehetőségét.

Az 2. §-hoz

Tekintettel arra, hogy a Polgármesteri Hivatalban kiemelkedő reprezentatív színvonalon is lehetőség van a házasságkötés ceremóniájának megtartására, az ezzel kapcsolatos díjakat szükséges meghatározni. Egyúttal szükséges döntetni – a 2010. évi I. tv. előírásaira is figyelemmel – a hivatali időn kívüli házasságkötési díjakról is.

A 3. §-hoz

Hatályba léptető rendelkezést tartalmaz. Mivel fizetési kötelezettséget tsz terhesebbé, a Jat. előírásaira is figyelemmel 30 napos határidő került meghatározásra a rendelet hatálybalépésére.

Ebes, 2019. október 31.

Dr. Morvai Gábor s. k.

jegyző